Kain bathik yen kurang pangrumate gelis mbulak lan mbladhus. Mula kudu ngati-ati lan tlaten. Klambi bathik yen wus rampung dienggo diisis dhisik ing panggonan tinaburka, aja kesusu dikum utawa dikumbah, jaman biyen bathik padha dikumbah nganggo lerak arane woh kaya dene jarak. Nanging saiki yen anggone ngumbah kepeksa nganggo sabun deterjen, pilihen deterjen sing lembut lan anggone ngumbah kapeksa nganggo sethithik wae, aja dikum suwe-suwe, anggone nguceg alon. Sawise dikumbah aja aja diperes nanging cukup dikebutake wae, banjur dijereng ing panggonan sing adhem lan isis, aja nganti kena sunaring srengenge langsung.